title: ترزا آنا
text: ترزا آنا (بوتون آدی کلکته لی ترزا آنا، اصل آدی آقنس قونجا بویاچی، آلبانجا. Agneze Gonxhe Bojaxhiu)، کاتولیک راهیبه ایدی. او راهیبه لر جمعیتی اولان و یوخسوللارا، مریضلره قوللوقچولوق شفقت جایزهسین یارادیجی سی اولاراق، نوبئل باریش اؤدولو آلیبدیر. ترزا آنا کاتولیک کلیساسی طرفیندن موقددسلر سیراسینا گیرمیشدیر. او 1997جی ایلده آمریکا بیرلشمیش ایالتلرین یوخاری جایزه‌سینی اولان کونقرئسین قیزیل میدالی نی دا آلیبدیر.
  
  یاشاییشی 
  اصل آدی آقنئس قونژا بویاژو (آقنس قونجا بویاچی) اولان ترزا آنا عثمانلی ایمپراتورلوغونون سون ایللرینده، 1910 آوقوست آیی نین 26سیندا مقدونیه نین اوسکوپ بؤلگه سینده دوغولموشدور.
  
  آقنئس گنج ایکن قارداشلار آدلی یئرده تشکیلاتا قوشولموشدو. کاتولیک راهیبین باشچیلیغی ایله کئچیریلن تؤرنلرده قاتیلان آقنئس میسیونئرلره ماراق گؤسترمه یه باشلادی.
  
  17 یاشی اولاندا تانری طرفیندن اونون قارشیسینا موعییَن گؤرَولرین قویولدوغونو ادعا ائتدیǃ ایرلندین لورئتتو آدلی میسیونر قورومونا قوشولدوقدان سونرا ترزا آدینی گؤتوردو.
  
  هیندوستاندا موقددس مئری مدرسه‌سینده دین درسلر کئچمه یه باشلادی. 1946جی ایلده ائله بو مدرسه‌نین باشچیسی اولدو.
  
  بیر چاغ ایشلَدیکدن سونرا شیشمه  مریضلیگنه توتولان ترزا آنا داها اؤیرتمنلیک ائده بیلمه دی و ایستراحت ائله مه سی اۆچون هیندوستانین آیری بیر شهری، دارجیلینگه گؤندریلدی. اؤز دئدیگینه گؤره ، اوردا مریضلیگی ایلکه ساواش آپاران ترزا آنایا تانریدان ایکینجی وَحی گلدی.
  
  1948جی ایلده ترزا آنانین لورئتتا تشکیلاتیندان آیریلماسینا و کلکته یه باش راهیبلیگین نظارتی آلتیندا دئدیگی وَحیین یئرینه یئتیریلمه یبنه ایجازه وئردی.
  
  ترزا آنا و یانینداکیلار مریضخانالاردا موعالیجه اولونا بیلمه یَن و کوچه لرده اؤلوم-دیریم موباریزه‌سی آپاران اونلارلا کیشی، خانیم، اوشاقلا قارشی‌لاشدی‌لار. اونلار بیر ائو توتاراق، سفالت ایچینده، اؤلوم آیاغیندا اولان اینسان‌لارا کؤمک ائتمه‌یه باشلادی‌لار. 1950-جی ایلده کیلیسانین حیمایتی ایله کلکته خئیریه‌چی میسیونئرلر توپلومو یاراتدی‌لار.
  
  1952-جی ایلده کلکته بلدیه‌سی‌نین وئردیگی اراضیده بیرینجی اؤلو ائوی آچیلدی. ترزا آنانین 12 نفرله بیرلیکده یاراتدیغی بو تشکیلات، اوزون ایللر عرضینده، مین‌لرله کؤنوللوسو ایله بیرلیکده دونیانین 450 نوقطه‌سینده یوخسول‌لارا کؤمک‌لیک گؤسترن بؤیوک بیر حرکاتا چئوریلدی.
  
  ترزا آنا کلکته‌دن نیویورکا قدر، هر یئرده، اؤلوم آیاغیندا اولان‌لار و آتیلمیش‌لار اۆچون موعالیجه ائولری آچدی. ایلک دفعه اولاراق قیچس قوربان‌لاری اۆچون خسته‌خانالار یارادان‌لاردان بیری اولدو. 45 ایل عرضینده دونیا میقیاسیندا یوخسول‌لارا، اؤلمک اوزره اولان‌لارا و آتیلمیش‌لارا کؤمک ائتدی.
  
  تئرئزا آنا 1979-جو ایلده نوبئل سوله جایزه‌سینه لاییق گؤرولدو. اونا گؤردوگو ایشلرینه گؤره تکجه نوبئل یوخ، بیر چوخ باشقا جایزه‌لر ده وئریلدی.
  
  ترزا آنا نوبئل جایزه‌نی تقدیم ائدیلمه‌سی زامانی عنعنوی اولاراق وئریلن قوناقلیقدان ایمتیناع ائتدی و 6 یوز مین دول‌لارلیق فوندون کلکوتته‌لی یوخسول‌لارا باغیشلانیلماسینی ایسته‌دی. بو پول یوزلرله اینسانی بیر ایل بویونجا دویوزدورماغا بس ائده‌جکدی.
  
  ترزا آنا اؤدوللرین آنجاق احتیاجی اولان‌لارا بیر خئییری اولدوغو زامان اؤنم داشیدیغینی دئیردی. 1980-جی ایلدن اعتباراً دونیانین هر یعنیندا، نارکوتیک ایستیفاده‌چی‌لرینه، فاحیشه‌لر و ایشکنجه‌یه مروز قالمیش قادین‌لارا کؤمک اۆچون آچیلان خسته‌خانالارین، کیمسه‌سیز اوشاق‌لار اۆچون تیکیلن اوشاق ائولری‌نین و مکتب‌لرین سایی آرتماغا باشلادی.
  
  ترزا آنا 1991-جی ایلده ایلک دفعه اؤز وطنی اولان ایندیکی سیربیستانا گئری دؤندو و بورادا بیر مریضخانا آچدی. بو ایللر عرضینده هیندوستاندا 168 خسته‌خانا آچیلمیشدی. 
  
  3 فوریه 1994-جو ایلده آمریکا سئنا و کونقرئس حیمایتی ایله قورولموش اولوسلارآراسی  دعا یئمیینده ترزا آنانین آبورت حاقدا دئدیگی سؤزلر هامینی تججوبلندیردی: “لوطفن، اوشاق‌لاری اؤلدورمیین. من اونو ایستییرم. اونلاری منه وئرین”. 
  
  ترزا آنا اتیوپی ده کی آجلارا، چئرنوبیلده کی رادیاسیون و ائرمنیستان‌داکی زلزه‌له قوربان‌لارینا کؤمک ائتمک اۆچون بو اؤلکه‌لرده اولدو. 1996-جی ایلین دسامبر آییندا اونا آمریکا نین افتخاری وطنداشی وئریلدی.
  
  1997-جی ایلده وفات ائدن ترزا آنا سون گونونه قدر یاخشی‌لیق، یوخسول‌لارا کؤمک ائتمک اۆچون فالیت گؤستردی. اونون گؤردوگو ایشلر اینسان‌لیق اۆچون اصل نومونه ایدی.
  
   او دئییردی: “آنجاق بیر تانری وار و او، هر کسین تانری‌سی‌دیر. تانرینین قاباغیندا هر کس برابردیر. بیر هیندلییه داها یاخشی بیر هیندلی، بیر موسلمانا داها یاخشی بیر موسلمان، بیر کاتولیکله دایا یاخشی بیر کاتولیک اولماغا کؤمک گؤسترملی ییک."
  
  قایناقلار 
  
  کیمسه‌لر
  هیندوستانلی خیرلر
  ترزا آنا
  ۱۹۱۰-جو میلادی ایلده دوغولان‌لار
  ۱۹۹۷-جی میلادی ایلده اؤلن‌لر
  ۲۰. یوز ایلده هیندی قادینلار
  Albanian Roman Catholic religious sisters and nuns
  Albanian Roman Catholic saints
  Albanians in North Macedonia
  Beatifications by Pope John Paul II
  Canonizations by Pope Francis
  Catholic Church in India
  Christian female saints of the Late Modern era
  Congressional Gold Medal recipients
  Deified people
  Disease-related deaths in India
  Female Roman Catholic missionaries
  Founders of Catholic religious communities
  Grand Order of Queen Jelena recipients
  Honorary Companions of the Order of Australia
  Honorary members of the Order of Merit
  Indian Nobel la